open-index/open-wikipedia-markdown huggingface dataset:
ვალერია ნოვოდვორსკაია

**ვალერია ნოვოდვორსკაია** (; დ. 17 მაისი, 1950, ბარანოვიჩი, ბელორუსიის სსრ — გ. 12 ივლისი, 2014, მოსკოვი, რუსეთი) — რუსი პოლიტიკური მოღვაწე, დისიდენტი, ადამიანის უფლებათა დამცველი, დამოუკიდებელი ჟურნალისტი, ვიდეობლოგერი, ლიბერალური პარტიების „დემოკრატიული კავშირისა“ და „დასავლური არჩევანის“ დამაარსებელი.

## ბიოგრაფია
ვალერია ნოვოდვორსკაია დაიბადა 1950 წლის 17 მაისს ქალაქ ბარანოვიჩში, ბელორუსიის სსრ, რომელშიც, როგორც ნოვოდვორსკაიამ თქვა, მისი მშობლები არდადეგებზე იყვნენ მის ბებიასთან და ბაბუასთან. დედა ექიმი იყო, მამა — ინჟინერი.

9 წლის ასაკში საცხოვრებლად მოსკოვში გადავიდა. 1968 წელს სკოლა დაამთავრა ვერცხლის მედალზე.

1969 წელს დაპატიმრებულ იქნა სსრკ-ის სახელმწიფო უშიშროების კომიტეტის (სუკი) მიერ ანტისაბჭოთა აგიტაცია-პროპაგანდის ბრალდებით, ჩეხოსლოვაკიაში საბჭოთა ჯარების შეყვანის თაობაზე საპროტესტო პროკლამაციების გავრცელების გამო.

1970–1972 წ. იმყოფებოდა სპეცსაავადმყოფოში იძულებით მკურნალობაზე დიაგნოზით „შიზოფრენია, პარანოიდალური ქცევები“.

1972 წელს მონაწილეობდა იატაკქვეშა გამოცემათა ტირაჟირება-გავრცელებაში.

თავისუფლად ფლობდა ინგლისურ და ფრანგულ ენებს. კითხულობდა იტალიურ და გერმანულ ენებზე, ესმოდა ბელარუსული ენა.

გარდაიცვალა 2014 წლის 12 ივლისს, მარცხენა ტერფის ფლეგმონით, გართულებული სეფსისით.  როგორც ცნობილია, სიკვდილი გამოიწვია ინფექციურ-ტოქსიკურმა შოკმა.

## რესურსები ინტერნეტში
* ვალერია ნოვოდვორსკაიას ოფიციალური ბიოგრაფია 
* ვალერია ნოვოდვორსკაიას ვრცელი ბიოგრაფია
* „რუსული რევოლუციის ბებია“

## სქოლიო
კატეგორია:რუსი ჟურნალისტები
კატეგორია:დაბადებული 17 მაისი
კატეგორია:დაბადებული 1950
კატეგორია:გარდაცვლილი  12 ივლისი
კატეგორია:გარდაცვლილი  2014
კატეგორია:მოსკოვში გარდაცვლილები
ვენესუელის ყურე

thumb|280px|right|ვენესუელის ყურის მდებარეობა.
[thumb|280px|[გუახირის ნახევარკუნძული (მარცხნივ) და ვენესუელის ყურე (ცენტრში), რომელიც მდებარეობს კარიბის ზღვის სამხრეთით.]]
**ვენესუელის ყურე** () — კარიბის ზღვის ყურე ვენესუელის ნაპირებთან, გუახირისა და პარაგუანის ნახევარკუნძულებს შორის. ყურის სანაპირო ზოლში მდებარეობს ვენესუელის ორი შტატი — სულია და ფალკონი, სანაპირო ზოლში აგრეთვე მდებარეობს კოლუმბიის დეპარტამენტი გუახირა. 

ვენესუელის ყურის სიგრძე შეადგენს დაახლოებით 231 კილომეტრს, სიგანე 98 კილომეტრს, ხოლო სიღრმე 18-დან 71 მეტრამდე. სამხრეთით, ტაბლოსის სრუტის (6,5-22 კმ) მეშვეობით ეს ყურე გამოეყოფა მარაკაიბოს ტბას. 

1499 წელს, ეს ადგილები ევროპელებმა აღმოაჩინეს, ექსპედიციას მეთაურობდა ალონსო დე ოხედა, რომელმაც გამოიკვლია სამხრეთ ამერიკის ეს ტერიტორია. ვენესუელის ყურე შედიოდა ესპანეთის იმპერიის შემადგენლობაში, ამ ტერიტორიაზე ვენესუელასა და კოლუმბიას შორის საზღვრები პირველად 1941 წელს გატარდა, ამ ორ სახელმწიფოს შორის ტერიტორიულ წყლებზე დავა ჯერ კიდევ გრძელდება. 

ვენესუელის ყურეს გააჩნია სტრატეგიული მნიშვნელობა მთელს კარიბის ზღვაში, აქედან ხორციელდება მარაკაიბოს ტბაში მოპოვებული ნავთობის ექსპორტი.

## ლიტერატურა 
## რესურსები ინტერნეტში 
*ვენესუელის ყურე

კატეგორია:ვენესუელის ყურეები
კატეგორია:კოლუმბიის ყურეები
ვატუტინე

**ვატუტინე** () — ქალაქი უკრაინაში, ჩერკასის ოლქში. დაარსდა 1947 წელს. ქალაქში მოპოვება მურა ნახშირი. ვატუტინოს სახელი უკრაინელი არმიის გენერლის ნიკოლაი ვატუტინის პატივსაცემად ეწოდა. მოსახლეობა 15763 კაცი (2022).

## სქოლიო
კატეგორია:ჩერკასის ოლქის ქალაქები
ველსი

**ველსი** () — ქალაქი ავსტრიაში, ზემო ავსტრიის მხარეში, მდინარე ტრაუნის ნაპირზე. 2018 წლის მდგომარეობით ქალაქში ცხოვრობდა 61,233 ადამიანი. განვითარებულია ძრავათმშენებლობა, მანქანათმშენებლობა, ფიბრისა და ტყავის ნაკეთობათა დამზადება, კვების მრეწველობა. ქალაქის მახლობლად არის ჰესი, ბუნებრივი აირის საბადო. ველსი ძველი რომაული ქალაქია.

## სქოლიო
კატეგორია:ავსტრიის ქალაქები
ვერვიე

**ვერვიე** (, ) — ქალაქი ბელგიაში, ლიეჟის პროვინციაში, მდინარე ვერდის ნაპირზე. ქვეყნის შალის მრეწველობის უძველესი და ულამაზესი ცენტრი. განვითარებულია მანქანათმშენებლობა, ტყავ-ფეხსაცმლის, კვების მრეწველობა.

## რესურსები ინტერნეტში
*ოფიციალური საიტი 

## სქოლიო
კატეგორია:ბელგიის ქალაქები
იონიის ზღვა

მინი|მარჯვნივ|300px|იონიის ზღვა

**იონიის ზღვა** — მდებარეობს ხმელთაშუა ზღვის ჩრდილოეთით და ადრიატიკის ზღვის სამხრეთით. ზღვის აღმოსავლეთით მდებარეობს იტალიის რეგიონები — კალაბრია და სიცილია, აქვე მდებარეობს იტალიის ნახევარკუნძული სალენტოც. იონიის ზღვის ჩრდილო-აღმოსავლეთით მდებარეობს ალბანეთი, ხოლო სამხრეთ-აღმოსავლეთით — მნიშვნელოვანი კუნძულები, რომლებიც საბერძნეთს ეკუთვნის, მათგან აღსანიშნავია: კერკირა, ზაკინფი, კეფალინია, ითაკა და ლეფკასი. საბერძნეთის შემადგენლობაშივე შედის იონიის კუნძულების არქიპელაგიც. იონიის ზღვა მდებარეობს მსოფლიოში ერთ-ერთ ყველაზე აქტიური სეისმურ ზონაში. 

იონიის ზღვის ფართობია — 169 ათასი კმ ², მაქსიმალური სიღრმე — 5121 მ, ეს არის ხმელთაშუა ზღვის ყველაზე ღრმა ადგილიც. თებერვალში ზღვის ტემპერატურა შეადგენს — 14 °C, ხოლო აგვისტოში — 25,5 °C. მისი გეოგრაფიული კოორდინატებია:.

## გეოგრაფია
მინი|300px|იონიის ზღვის საზღვრები.
[მინი|იონიის ზღვის ხედი კუნძულ [კერკირა (კუნძული)|კერკირადან, საბერძნეთი. ფონად ჩანს სარანდა, ალბანეთი]]
[მინი|იონიის ზღვის ხედი კუნძულ [კეფალონიადან]]
### განფენილობა
საერთაშორისო ჰიდროლოგიური ორგანიზაცია მის საზღვრებს შემდეგნაირად განსაზღვრავს:

*ჩრდილოეთით.* ალბანეთში მდებარე მდინარე ბუტრინტის შესართავიდან (39°44'N), კარაგოლის კონცხამდე კერკირამდე (39°45'N), სანაპირო ზოლის გასწვრივ კერკირადან კაფალის კონცხამდე (39°45'N) და შემდგომ სანტა-მარიდე-ლუჩიას კონცხამდე იტალიაში.
*აღმოსავლეთით.* ალბანეთში მდებარე მდინარე ბუტრინტის შესართავიდან (39°44'N) ქვემოთ სანაპირო ზოლის გაყოლებით მატაპანის კონცხამდე.
*დასავლეთით.* მატაპანის კონცხიდან პასეროს კონცხამდე, სიცილიის უკიდურესი სამხრეთი წერტილი. 
*სამხრეთით.* სიცილიის სამხრეთ სანაპირო და იტალიის სამხრეთ-აღმოსავლეთი სანაპირო სანტა-მარიდე-ლუჩიას კონცხამდე.

### ღირსშესანიშნაობები
სამხრეთიდან ჩრდილო-დასავლეთით, შემდეგ ჩრდილოეთიდან სამხრეთ-აღმოსავლეთი მიმართულებით:

*სირაკუზა, პორტი (სამხრ.-ით)
*კატანია, პორტი (სამხრ.-ით)
*ტარანტო, პორტი (ჩრდ.-ით)
*სარანდა, პორტი და სანაპირო (ჩრდ.-აღმ.-ით)
*პარგა, მცირე პორტი
*პრევეზა, პორტი, (აღმ.-ით)
*ანტიკური პალეროსი
*ასტაკოსი
*ფისკარდო, მცირე პორტი
*კერი
*ზახარო, სანაპირო და ტერმინალი
*მეთონი, მცირე პორტი და სანაპირო
*იონიის კუნძულები

### ყურეები და სრუტეები
*მესინის სრუტე, (სამხრ.-ით)
*კატანიის ყურე, (სამხრ.-ით)
*ტარანტოს ყურე, (ჩრდ.-დას.)
*ამბრასინის ყურე, (აღმ.-ით)
*პატრას ყურე, აკავშირებს კორინთოს ყურეს, (სამხრ.-აღმ.-ით)
*კიპარისიის ყურე, (სამხრ.-აღმ.-ით)
*მესინის ყურე, (სამხრ.-აღმ.-ით)
*ლაკონიის ყურე, (სამხრ.-აღმ.-ით)

## რესურსები ინტერნეტში
*Preveza Weather Station SV6GMQ - ამინდის არსებული მდგომარეობა  (ინგლისურად და ბერძნულად)

## სქოლიო
კატეგორია:იონიის ზღვა
კატეგორია:ზღვები ხმელთაშუა ზღვაში
კატეგორია:ატლანტის ოკეანის ზღვები
კატეგორია:ზღვები ანბანის მიხედვით
ლაბრადორის ზღვა

[right|300px|thumb|ლაბრადორის ზღვა [გრენლანდიასა და ლაბრადორს შორის]]

**ლაბრადორის ზღვა** — მდებარეობს ატლანტის ოკეანის დასავლეთ ნაწილში, ლაბრადორის ნახევარკუნძულსა და გრენლანდიას შორის. ფართობი — 840 ათასი კმ ², მაქსიმალური სიღრმე — 3 000 მ. ლაბრადორის ზღვაში არსებული დეივისის სრუტის მეშვეობით, ხდება კანადის კუნძულ ბაფინის მიწის და გრენლანდიის ერთმანეთისგან გაყოფა.

ლაბრადორის ზღვის შექმნა დაახლოებით 61 მილიონი წლის წინ დაიწყო, 40 მილიონი წლის წინ კი მან დღევანდელი სახე მიიღო.

კატეგორია:ლაბრადორის ზღვა
კატეგორია:ატლანტის ოკეანის ზღვები
კატეგორია:ზღვები ანბანის მიხედვით
მირტოის ზღვა

right|thumb|250px|მირტოის ზღვა, ძველი საბერძნეთის რუკაზე

**მირტოის ზღვა** (ბერძ. Mυρτώο Πέλαγος) — ხმელთაშუა ზღვაში არსებული ზღვა. იგი მდებარეობს კიკლადასა და პელოპონესს შორის. მირტოის ზღვის სიახლოვეს მდებარეობს ეგეოსის ზღვა.

ამ ზღვას ეწოდა მითური გმირის მირტილის სახელი.

კატეგორია:ეგეოსის ზღვა
კატეგორია:ზღვები ხმელთაშუა ზღვაში
კატეგორია:ატლანტის ოკეანის ზღვები
კატეგორია:ზღვები ანბანის მიხედვით
Aforia abyssalis

**Aforia abyssalis** — მუცელფეხიანთა (ლოკოკინათა) კლასის, Turridae-ს ოჯახის ერთ-ერთი წარმომადგენელი.

## წყარო 
*  ;შემოწმდა 2010 წლის 1 ივნისს

კატეგორია:მუცელფეხიანები
ვატიკანის ტურიზმი

**ვატიკანი** არის პოპულარული ადგილი ტურისტებისთვის, განსაკუთრებით ქრისტიანებისთვის, რომელთაც სურვილი აქვთ იხილონ რომის პაპი ან მათი რწმენა ახლოს გაიცნონ.

ტურისტებისთვის განსაკუთრებულ ყურადღებას იქცევს წმინდა პეტრეს ბაზილიკა, წმინდა პეტრეს მოედანი, ვატიკანის მუზეუმები და რაფაელის ლოჟა.

პილიგრიმელები ხშირად სტუმრობენ ვატიკანს, განსაკუთრებით იმ პერიოდში, როდესაც აღინიშნება 12 საუფლო დღესასწაულიდან ერთ-ერთი, მაგალითად: შობა და აღდგომა. გარდა ამისა, მომლოცველთა რაოდენობა მატულობს პაპის დაკრძალვაზე ან ახალი პაპის არჩევისას.

ტურიზმი არის ვატიკანის ეკონომიკის ძირითადი წყარო.

ვატიკანი დანაშაულის მაღალი მაჩვენებლით გამოირჩევა, რასაც ტურიზმი განაპირობებს, ტურისტებს ბრალი ედებათ სხვადასხვა მცირე ქურდობასა და ინციდენტებში.

კატეგორია:ვატიკანის ტურიზმი
Anacithara conata

**Anacithara conata** — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.

## წყარო 
*  ;შემოწმდა 2010 წლის 1 ივნისს

კატეგორია:მუცელფეხიანები
იან ბაპტისტ ვან ჰელმონტი

**იან ბაპტისტ ვან ჰელმონტი** (დ. 12 იანვარი, 1580 — გ. 30 დეკემბერი, 1644) — ფლამანდიელი ქიმიკოსი, ფიზიოლოგი, ექიმი. იატროქიმიის ერთ-ერთი წარმომადგენელი.

იან ბაპტისტ ვან ჰელმონტი ფლამანდიურ ოჯახში დაიბადა. მამამისი, ბრიუსელის პროკურორი და საბჭოს წევრი კრისტიან ვან ჰელმონტი და მარია (ვან) სტასარტი, დაქორწინდნენ 1567 წლის 28 იანვარს, წმინდა მიხეილისა და გუდულას ტაძარში. მის გარდა ოჯახში კიდევ 4 და-ძმა, 2 ბიჭი და 2 გოგო იზრდებოდა.

ჰელმონტმა განათლება ლევენის უნივერსიტეტში მიიღო, მაგრამ ვერ ჩამოყალიბდა, თუ რომელ მეცნიერებას გაჰყოლოდა. ბოლოს მედიცინაზე შეაჩერა არჩევანი.

მოგვიანებით იგი სწავლას წყვეტს და სამოგზაუროდ მიემგზავრება შვეიცარიაში, იტალიაში, საფრანგეთში და ინგლისში.

მოგზაურობიდან დაბრუნების შემდეგ ერთხანს ცხოვრობდა ანტვერპენში, ასევე, 1605 წელს შავი ჭირის ეპიდემიის პერიოდში. 1609 წელს იღებს მედიცინის დოქტორის ხარისხს. ამავე წელს იქორწინა მდიდარი ოჯახის შვილზე მარგარეტ ვან რანსტზე. მეუღლეები ვილვორდეში, ბრიუსელთან ახლოს ცხოვრობდნენ.

ვილვერდეში დასახლების შემდეგ ვან ჰელმონტი ქიმიით, კაბალისტიკური და მისტიური კვლევებით დაკავდა. ქიმიაში მან მრავალი აღმოჩენა გააკეთა, მას ეკუთვნის ბერძნული „ქაოსის“ ანალოგიური ქიმიური ტერმინი „გაზი“; ქიმიური მეთოდებითვე ცდილობდა ყველანაირ დაავადებათა განკურნების გზა ეპოვა; თვლიდა, რომ ქიმიური პროცესი მრავალ მოვლენათა დასაბამი იყო. უარყოფდა არისტოტელეს, გალენოსსა და თანამედროვე სამედიცინო მეცნიერებას, შექმნა ცოცხლ ორგანიზმში მოვლენათა საკუთარი თეორია. იგი ადამიანში 2 არამატერიალურ საწყისს აღიარებდა: 1) Archeus – სიცოცხლისეული საწყისი, გაჟღენთილი მთელს სხეულში, კვებისა და მისი გადამუშავების წარმმართველი და ავადმყოფობისადმი წინააღმდეგობის გამწევი; 2) Duumvi r at – გონიერი საწყისი, ანუ სამშვინველი, რომელსაც ადგილი აქვს არა თავის ტვინში, არამედ კუჭსა და ღვიძლში.

## თხზულება 
* Ortus medicinae, ed. nova, Amst., 1652.

## რესურსები ინტერნეტში 
* იან ბაპტისტ ვან ჰელმონტი — ენციკლოპედია ბრიტანიკა 
* იან ბაპტისტ ვან ჰელმონტი — დიდი საბჭოთა ენციკლოპედია 

## სქოლიო
კატეგორია:ბელგიელი ქიმიკოსები
კატეგორია:დაბადებული 1580
კატეგორია:გარდაცვლილი 1644
ხუნძახი

**ხუნძახი**, *ხოზონახეთი* — სოფელი რუსეთის ფედერაციაში.

## ისტორიული წყაროები
## იხილეთ აგრეთვე
*ავარიის სახანო

## სქოლიო
კატეგორია:ხუნზახის რაიონის სოფლები
Antiplanes diaulax

**Antiplanes diaulax** — მუცელფეხიანთა (ლოკოკინათა) კლასის,  Turridae ოჯახის  ერთ-ერთი წარმომადგენელი.

## რესურსები ინტერნეტში
*  ;შემოწმდა 2010 წლის 1 ივნისს

კატეგორია:მუცელფეხიანები
ლატერანის ხელშეკრულება

**ლატერანის ხელშეკრულება** — არის ერთ-ერთი 1929 წლის ლატერანის პაქტებიდან ან ლატერანის შეთანხმებებიდან. სამი შეთანხმება დაიდო 1929 წელს იტალიის სამეფოსა და წმინდა ეპარქიას შორის. ლატერანის ხელშეკრულება ძალაში შევიდა 1929 წლის 7 ივნისს და მან მოაგვარა „რომის საკითხი“.

ლატერანის ხელშეკრულება შედგებოდა სამი დოკუმენტისაგან:

* პოლიტიკური შეთანხმება, რომელიც ცნობდა წმინდა ეპარქიის სრულ სუვერენიტეტს ვატიკანში. 
* შეთანხმება, რომელიც დაარეგულირებდა კათოლიკური ეკლესიის პოზიციასა და კათოლიციზმს იტალიაში. 
* ფინანსური კონვენცია, რომელიც ითვალისწინებდა წმინდა ეპარქიის მოთხოვნის საბოლოო მოგვარებას, რომელსაც მოჰყვებოდა ტერიტორიებისა და ქონების ზარალი.

## ისტორია
მოლაპარაკებები „რომის საკითხის“ მოგვარების შესახებ დაიწყო 1926 წელს იტალიის მთავრობასა და წმინდა ეპარქიას შორის და 1929 წელს ისინი შეთანხმდნენ ლატერანის ხელშეკრულებაზე, რომელსაც ხელი მოაწერეს პრემიერ-მინისტრმა ბენიტო მუსოლინიმ იტალიის მეფე ვიქტორ ემანუელ III-ის მხრიდან და  ვატიკანის სახელმწიფო მდივანმა პიეტრო გასპარიმ პაპი პიუს XI-ის მხრიდან. ხელშეკრულება ხელი მოეწერა ლატერანის სასახლეში.

კატეგორია:საერთაშორისო ხელშეკრულებები
კატეგორია:ვატიკანი
კატეგორია:იტალიის ისტორია
თეკალი

**თეკალი** — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში. ჩოლურის თემი. მდებარეობს მდინარე ცხენისწყლის მარცხენა ნაპირზე, ზღვის დონიდან 1200 მ სიმაღლეზე, ლენტეხიდან დაშორებულია 15 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 51 ადამიანი.

## ლიტერატურა
## სქოლიო
კატეგორია:ლენტეხის მუნიციპალიტეტის სოფლები
ანიკეტუსი (პაპი)

მინი|მარჯვნივ|150px|ანიკეტი
**ანიკეტუსი** (; დ. უცნობია, ჰომსი, სირია — გ. 167) —  რომის პაპი 155–166 წლებში კათოლიკური ეკლესიის წმინდანი, ხსენების დღე 17 აპრილი. წარმოშობით სირიელი. 

ცნობები მის ცხოვრებაზე ძალზედ მწირია, Liber Pontificalis-ზე დაყრდნობით ანიკეტი სირიელი იყო. ცნობილია მხოლოდ ის, რომ მისი მმართველობისას რომში იმყოფებოდა სმირნას (მცირე აზია) ეპისკოპოსი პოლიკარპე, რომის ეკლესიასთან სხვადასხვა საკითხების შესათანხმებლად, რომელთა შორისაც იყო აღდგომის დღესასწაულის აღნიშვნის თარიღის საკითხიც.

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 167
კატეგორია:კათოლიკური ეკლესიის წმინდანები
კატეგორია:დაბადების წელი უცნობია
ელეუთერიუსი (პაპი)

მინი|მარჯვნივ|150px|ელეუთერიუსი
**ელეუთერიუსი** (; დ. უცნობია ნიკოპოლი, საბერძნეთი — გ. 189, რომი, რომის იმპერია) — რომის პაპი 175–189 წლებში. კათოლიკური ეკლესიის და ელადის მართლმადიდებელი ეკლესიის  წმინდანი, ხსენების დღე 26 მაისი. წარმოშობით ბერძენი. 

## რესურსები ინტერნეტში 
* ენციკლოპედია „ბრიტანიკა“

## იხილეთ აგრეთვე 
* ბერძენი პაპების სია

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 189
კატეგორია:II საუკუნის ქრისტიანი წმინდანები
კატეგორია:კათოლიკური ეკლესიის წმინდანები
კატეგორია:ბერძენი პაპები
კატეგორია:დაბადების წელი უცნობია
Sleepless (სიმღერა)

**Sleepless** — ინგლისური პროგრესული როკ-ჯგუფ King Crimson-ის სიმღერა და სინგლი. გამოიცა 1984 წელს. სიმღერა აღებულია ჯგუფის ალბომიდან *Three of a Perfect Pair* (1984).

## სიმღერების სია
### 7" სინგლი
# Sleepless (ალბომის ვერსია) – 5:24
# Nuages (That Which Passes, Passes Like Clouds) – 4:47

### 12" სინგლი
# Sleepless (რემიქსი) – 6:17
# Sleepless (ინსტრუმენტული რემიქსი) – 7:26
# Sleepless (რემიქსი) – 5:24

### აშშ 12" სინგლი
#Sleepless (რემიქსი) – 6:17
#Sleepless (ინსტრუმენტული რემიქსი) – 7:26

კატეგორია:King Crimson-ის სიმღერები
კატეგორია:1984 წლის სიმღერები
Three of a Perfect Pair (სიმღერა)

**Three of a Perfect Pair** — ინგლისური პროგრესული როკ-ჯგუფ King Crimson-ის სინგლი, გამოცემული 1984 წელს. სიმღერა აღებულია ჯგუფის ალბომიდან *Three of a Perfect Pair* (1984).

## სიმღერების სია
#Three of a Perfect Pair (ბელიუ, ბრუფორდი, ფრიპი, ლევინი)
#Man With an Open Heart (ბელიუ, ბრუფორდი, ფრიპი, ლევინი)

კატეგორია:King Crimson-ის სიმღერები
კატეგორია:1984 წლის სიმღერები
Heartbeat (King Crimson-ის სიმღერა)

**Heartbeat** — ინგლისური პროგრესული როკ-ჯგუფ King Crimson-ის სიმღერა და სინგლი, გამოცემული 1982 წელს. სიმღერა აღებულია ჯგუფის ალბომიდან *Beat* (1982). იგი ასევე შეტანილია ჯგუფის ვოკალისტ/გიტარისტ ედრიან ბელიუს სოლო-დისკში *Young Lions*.

## სიმღერების სია
### 7" სინგლი 
# Heartbeat (ბელიუ, ბრუფორდი, ფრიპი, ლევინი)
# Requiem (შემოკლებული) (ბელიუ, ბრუფორდი, ფრიპი, ლევინი)

### 12" სინგლი 
# Heartbeat (ბელიუ, ბრუფორდი, ფრიპი, ლევინი)
# Neal and Jack and Me (ბელიუ, ბრუფორდი, ფრიპი, ლევინი)
# Sartori in Tangier (ბელიუ, ბრუფორდი, ფრიპი, ლევინი)

კატეგორია:King Crimson-ის სიმღერები
კატეგორია:1982 წლის სიმღერები
Elephant Talk

**Elephant Talk** — ინგლისური პროგრესული როკ-ჯგუფ King Crimson-ის სინგლი, გამოცემული 1981 წელს. სიმღერა აღებულია ჯგუფის ალბომიდან *Discipline* (1981). სიმღერა ძირითადად აგებულია ტონი ლევინის ჩეპმენ სტიკის ჟღერადობაზე. ამას თან ერთვის ედრიან ბელიუს სახუმარო ტექსტი.

## სიმღერების სია
### 7" სინგლი
#Elephant Talk (ბელიუ, ბრუფორდი, ფრიპი, ლევინი)
#Matte Kudasai (ბელიუ, ბრუფორდი, ფრიპი, ლევინი)

### 12" სინგლი
#Elephant Talk, რემიქსი (ბელიუ, ბრუფორდი, ფრიპი, ლევინი)
#Thela Hun Ginjeet (ბელიუ, ბრუფორდი, ფრიპი, ლევინი)
#Matte Kudasai (ბელიუ, ბრუფორდი, ფრიპი, ლევინი)

კატეგორია:King Crimson-ის სიმღერები
კატეგორია:1981 წლის სიმღერები
Matte Kudasai

**Matte Kudasai** — ინგლისური პროგრესული როკ-ჯგუფ King Crimson-ის სინგლი, გამოცემული 1981 წელს. სიმღერა აღებულია ჯგუფის ალბომიდან * Discipline* (1981). სიმღერის სახელწოდება იაპონურად ნიშნავს „გთხოვ, მოიცადე“.

## სიმღერების სია
#Matte Kudasai, რემიქსი (ბელიუ, ბრუფორდი, ფრიპი, ლევინი)
#Elephant Talk (ბელიუ, ბრუფორდი, ფრიპი, ლევინი)

## რესურსები ინტერნეტში 
* 

კატეგორია:King Crimson-ის სიმღერები
კატეგორია:1981 წლის სიმღერები
Epitaph (სიმღერა)

**Epitaph** — ინგლისური პროგრესული როკ-ჯგუფ King Crimson-ის სინგლი, გამოცემული 1976 წელს. მასში შეტანილი ორივე სიმღერის ორიგინალური ვერსია ასევე წარმოდგენილია ალბომზე *In the Court of the Crimson King*.

სიმღერა გამოირჩევა მელოტრონის ჟღერადობით და გრეგ ლეიკის ვოკალით. სინგლი გამოვიდა, როგორც კრებულის  ''A Young Person's Guide to King Crimson'' მხარდამჭერი ფირფიტა.

## სიმღერების სია
# Epitaph (ფრიპი, ჯაილზი, ლეიკი, მაკ-დონალდი, სინფილდი)
#: შეტანილია:
#:* March for No Reason
#:* Tomorrow and Tomorrow
# 21st Century Schizoid Man (ფრიპი, ჯაილზი, ლეიკი, მაკ-დონალდი, სინფილდი)
#: შეტანილია:
#:* Mirrors

კატეგორია:King Crimson-ის სიმღერები
კატეგორია:1969 წლის სიმღერები
Atlantic Sampler

**Atlantic Sampler** — ინგლისური პროგრესული როკ-ჯგუფ King Crimson-ის სიმღერების პრომო-დისკი, გამოცემული 1972 წელს ლეიბლის Atlantic Records მიერ. მასში შეტანილი სიმღერები ასევე ჟღერს ალბომზე ''Larks' Tongues in Aspic'' (1973).

## სიმღერების სია
#Easy Money (ფრიპი, პალმერ-ჯეიმზი, უეტონი) - 7:54
#Exiles (კროსი, ფრიპი, პალმერ-ჯეიმზი) - 7:40
#Larks' Tongues in Aspic (Part II) (ფრიპი) - 7:12

კატეგორია:King Crimson-ის სიმღერები
კატეგორია:1972 წლის სიმღერები
Vrooom

***Vrooom*** (სტილიზებული როგორც ***VROOOM***) — ინგლისური პროგრესული როკ-ჯგუფ King Crimson-ის EP დისკი, გამოცემული 1994 წელს, დამატება მისი ალბომისთვის *Thrak* (1995).

დისკში შეტანილი ყველა სიმღერა (გარდა ორისა - „Cage“ და „When I Say Stop, Continue“) აგრეთვე შევიდა სტუდიურ ალბომში  *Thrak*, გადამუშავებული ჩანაწერების სახით.

## სიმღერების სია 
#„Vrooom“ – 7:16 (ორიგინალურ გამოცემებში აგრეთვე შედის „Coda: Marine 475“, და მიუთითებელი „Intro“)
#„Sex Sleep Eat Drink Dream“ – 4:42
#„Cage“ – 1:36
#„Thrak“ – 7:19
#„When I Say Stop, Continue“ – 5:20
#„One Time“ – 4:25

## სქოლიო 
კატეგორია:King Crimson-ის EP-ები
კატეგორია:1994 წლის EP-ები
კატეგორია:Discipline Global Mobile-ის ალბომები
Dinosaur (სიმღერა)

**Dinosaur** — ინგლისური პროგრესული როკ-ჯგუფ King Crimson-ის სიმღერა და სინგლი. გამოიცა 1995 წელს. სიმღერა აღებულია ჯგუფის ალბომიდან *Thrak* (1995).

## სიმღერების სია
#Dinosaur (ბელიუ, ბრუფორდი, ფრიპი, განი, ლევინი, მასტელოტო) - 4:39
#Vrooom (ბელიუ, ბრუფორდი, ფრიპი, განი, ლევინი, მასტელოტო) - 7:33
#Cloudscape  (ბელიუ, ბრუფორდი, ფრიპი, განი, ლევინი, მასტელოტო) - 1:16
#Elephant Talk (ბელიუ, ბრუფორდი, ფრიპი, ლევინი) - 4:06
#Red (ფრიპი) - 5:53

კატეგორია:King Crimson-ის სიმღერები
კატეგორია:1995 წლის სიმღერები
Level Five

***Level Five*** — ინგლისური პროგრესული როკ-ჯგუფ King Crimson-ის EP დისკი და საკონცერტო ალბომი, გამოცემული 2001 წელს. მასში შეტანილი კომპოზიციები ჩაწერია 2001 წელს, აშშ-სა და მექსიკაში.

## სიმღერების სია 
#Dangerous Curves (ბელიუ, ფრიპი, განი, მასტელოტო) 5:38
#Level Five (ბელიუ, ფრიპი, განი, მასტელოტო) 8:35
#Virtuous Circle (ბელიუ, ფრიპი, განი, მასტელოტო) 10:00
#The ConstruKction of Light (ბელიუ, ფრიპი, განი, მასტელოტო) 8:23
#The Deception of the Thrush (ბელიუ, ფრიპი, განი) 13:07
#:ProjeKct 12th and X  (ბელიუ, ფრიპი, განი, მასტელოტო)
##დამალული კომპოზიცია. იწყება 7:42-ზე.

## პერსონალი
*რობერტ ფრიპი - გიტარა
*ედრიან ბელიუ - გიტარა, ვოკალი
*ტრეი განი - ვარის გიტარა
*პეტ მასტელოტო - დასარტყმელი საკრავები

## სქოლიო 
კატეგორია:King Crimson-ის საკონცერტო ალბომები
კატეგორია:2001 წლის საკონცერტო ალბომები
კატეგორია:King Crimson-ის EP-ები
კატეგორია:საკონცერტო EP-ები
Sex Sleep Eat Drink Dream

**Sex Sleep Eat Drink Dream** — ინგლისური პროგრესული როკ-ჯგუფ King Crimson-ის სიმღერა და სინგლი. გამოიცა 1995 წელს. სიმღერა აღებულია ჯგუფის ალბომიდან *Thrak* (1995).

## სიმღერების სია
#Walking on Air (ბელიუ, ბრუფორდი, ფრიპი, განი, ლევინი, მასტელოტო) 5:29
#Sex Sleep Eat Drink Dream (ბელიუ, ბრუფორდი, ფრიპი, განი, ლევინი, მასტელოტო) 3:42
#Heartbeat (ბელიუ, ბრუფორდი, ფრიპი, ლევინი) 3:55
#One Time (ბელიუ, ბრუფორდი, ფრიპი, განი, ლევინი, მასტელოტო) 4:00
#Silent Night (გრუბერი, მორი, იანგი) 2:50
*რობერტ ფრიპის შესრულებით

კატეგორია:King Crimson-ის სიმღერები
კატეგორია:1995 წლის სიმღერები
კატეგორია:1995 წლის სინგლები
B'Boom: Live in Argentina

'''''B'Boom: Live in Argentina''''' — ინგლისური პროგრესული როკ-ჯგუფ King Crimson-ის მიერ 1994 წელს არგენტინაში ჩატარებული კონცერტის ოფიციალური ბუტლეგური ჩანაწერი. იგი გამოვიდა ჯგუფის საკუთარ ლეიბლზე Discipline Global Mobile.

## სიმღერების სია
### დისკი 1
#Vrooom  – 7:07
#Frame by Frame (ბელიუ, ფრიპი, ბრუფორდი, ლევინი)  – 5:28
#Sex Sleep Eat Drink Dream
#Red (ფრიპი)  – 4:58
#One Time  – 5:45
#B'Boom  – 6:54
#Thrak  – 6:29
#Improv - Two Sticks (განი, ლევინი)  – 1:26
#Elephant Talk (ბელიუ, ფრიპი, ბრუფორდი, ლევინი)  – 4:25
#Indiscipline (ბელიუ, ფრიპი, ბრუფორდი, ლევინი)  – 7:38

### დისკი 2
#Vrooom Vrooom  – 6:18
#Matte Kudasai (ბელიუ, ფრიპი, ბრუფორდი, ლევინი)  – 3:43
#The Talking Drum (ბრუფორდი, კროსი, მიუირიი, უეტონი, ფრიპი])  – 5:52
#Larks' Tongues in Aspic (Part II) (ფრიპი)  – 7:31
#Heartbeat (ბელიუ, ფრიპი, ბრუფორდი, ლევინი)  – 5:02
#Sleepless (ბელიუ, ფრიპი, ბრუფორდი, ლევინი)  – 6:11
#People  – 5:51
#B'Boom (რეპრიზა)  – 4:26
#Thrak  – 5:33

## სქოლიო 
კატეგორია:პროგრესული როკ-ალბომები
კატეგორია:King Crimson-ის საკონცერტო ალბომები
კატეგორია:1995 წლის საკონცერტო ალბომები
The Night Watch (King Crimson-ის სიმღერა)

**The Night Watch** — ინგლისური პროგრესული როკ-ჯგუფ King Crimson-ის სინგლი. გამოიცა 1974 წელს. მასში შეტანილი სიმღერები ასევე ჟღერს ალბომზე *Starless and Bible Black*.

## სიმღერების სია
#The Night Watch (ფრიპი, პალმერ-ჯეიმზი, უეტონი)
#The Great Deceiver (ფრიპი, პალმერ-ჯეიმზი, უეტონი)

კატეგორია:King Crimson-ის სიმღერები
კატეგორია:1974 წლის სიმღერები
ცოდილო

**ცოდილო** — კედლის მხატვრობით ცნობილი ადგილი ჩრდილოეთ-დასავლეთ ბოტსვანაში. იუნესკოს მსოფლიო მემკვიდრეობის ძეგლი 2001 წლიდან.  მოიცავს კედლის მხატვრობის 4500 ნიმუშს.  

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*Tsodilo - UNESCO World Cultural Heritage site

კატეგორია:მსოფლიო მემკვიდრეობის ძეგლები ბოტსვანაში
ვიქტორ I (პაპი)

მინი|მარჯვნივ|150px|ვიქტორ I
**ვიქტორ I** (; დ. უცნობია — გ. 199) — რომის პაპი 189–199 წლებში. კათოლიკური ეკლესიის წმინდანი, ხსენების დღე 28 ივლისი. დაიბადა ჩრდილოეთ აფრიკაში. გადათარგმნა ღვთისმსახურება ბერძნულიდან ლათინურ ენაზე. ის იბრძოდა იმისათვის, რომ ქრისტიანული აღდგომა ებრაულს არ დაკავშირებოდა. ამ საკითხთან დაკავშირებით ის ებრძოდა აღმოსავლურ ეკლესიას. რომში პარასკევს, რომელიც 14 ნისანს (აპრილს) მოსდევდა, აღნიშნავდნენ დიდ პარასკევს (იესოს ჯვარცმის დღე), ხოლო კვირა დღეს — აღდგომას. აღმოსავლეთში კი 14 ნისანს აღნიშნავდნენ აღდგომას და პასექის დღესასწაულს. ვიქტორის მოწვეულმა საეკლესიო კრებამ დაადგინა აღდგომის აღნიშვნის დასავლური ვერსია, თუმცა მთელ ქრისტიანულ სამყაროზე ეს წესი ვერ გაავრცელა, მცირეაზიულმა ეკლესიებმა საკუთარი ტრადიცია შეინარჩუნეს და აღდგომას კვლავ 14 ნისანს აღნიშნავდნენ. 

## იხილეთ აგრეთვე
* აფრიკელი პაპების სია

## სქოლიო
კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 199
კატეგორია:კათოლიკური ეკლესიის წმინდანები
კატეგორია:დაბადების წელი უცნობია
კალიქსტუს I

მინი|220პქ|კალიქსტუს I
**კალიქსტუს I** (; დ. უცნობია — გ. 11 ოქტომბერი, 222) — რომის პაპი დაახლ. 217–222 წლებში. კათოლიკური ეკლესიის წმინდანი. მან ნათლობის საიდუმლო დაამკვიდრა. მის დროს დადგინდა წმინდა წიგნების ნუსხა, რომელთა შინაარსიც კანონიკურად გამოცხადდა, მანამდე კანონიკურ წიგნად მხოლოდ ძველი აღთქმა ითვლებოდა. ახალ აღთქმაში ოთხი სახარება, პეტრეს, იოანეს, პავლეს წერილები და სხვა წმინდა წიგნები. იგი ეწამა თავისი ქრისტიანული სარწმუნოებისა და რომის კათოლიკური ეკლესიისთვის. ხსენების დღე 14 ოქტომბერი. 

## სქოლიო
კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი   11 ოქტომბერი
კატეგორია:გარდაცვლილი 222
კატეგორია:კათოლიკური ეკლესიის წმინდანები
კატეგორია:დაბადების წელი უცნობია
კატეგორია:რომში დაბადებულები
პონტიანუსი (პაპი)

მინი|მარჯვნივ|150px|პონტიანუსი
**პონტიანუსი** (; დ. უცნობია — გ. 28 სექტემბერი, 235) — რომის პაპი 230 წლის 21 ივლისიდან — 235 წლის 29 სექტემბრამდე. კათოლიკური ეკლესიის წმინდანი. ხსენების დღე 19 ნოემბერი.

პონტიანე შედარებით ცნობილია, ვიდრე მისი წინამორბედები.

## რესურსები ინტერნეტში 
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 28 სექტემბერი
კატეგორია:გარდაცვლილი 235
კატეგორია:კათოლიკური ეკლესიის წმინდანები
კატეგორია:დაბადების წელი უცნობია
კატეგორია:რომში დაბადებულები
ზეფირინუსი

მინი|მარჯვნივ|150px|ზეფირინუსი
**ზეფირინუსი** (; დ. უცნობია — გ. 20 დეკემბერი,  217) —  რომის პაპი 199–217  წლებში. კათოლიკური ეკლესიის წმინდანი, ხსენების დღე 26 აგვისტო. იგი რომის პაპის ტახტს განაგებდა 18 წლის განმავლობაში. 

## ლიტერატურა 
*Rendina, Claudio, ''The Popes' Histories and Secrets'' (2002)

## რესურსები ინტერნეტში 
* წმინდა ზეფირინუსი // სტატია britannica–ში
* [პაპი ზეფირინუსი // სტატია კათოლიკურ ენციკლოპედიაში](http://en.wikisource.org/wiki/Catholic_Encyclopedia_(1913)/Pope_St._Zephyrinus)

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 20 დეკემბერი
კატეგორია:გარდაცვლილი 217
კატეგორია:კათოლიკური ეკლესიის წმინდანები
კატეგორია:დაბადების წელი უცნობია
კატეგორია:რომში დაბადებულები
ანდრეი ვოზნესენსკი

**ანდრეი ანდრეის ძე ვოზნესენსკი** (; დ. 12 მაისი, 1933, მოსკოვი, — გ. 1 ივნისი, 2010, პერედელკინო, მოსკოვის ოლქი) — რუსი პოეტი, პროზაიკოსი, მხატვარი, არქიტექტორი. ე. წ. პოეტ-სამოციანელების ერთ-ერთი უმნიშვნელოვანესი წარმომადგენელი. საბჭოთა კავშირის სახელმწიფო პრემიის (1978) და რუსეთის ფედერაციის მთავრობის პრემიის (სიკვდილის შემდეგ, 2010) ლაურეატი.

## ბიოგრაფია 
დაიბადა 1933 წელს ჰიდროინჟინერის ოჯახში. თოთხმეტი წლის ასაკში გაუგზავნა თავისი ლექსები ბორის პასტერნაკს, რომელთანაც მეგობრობამ მის მომავალზე დიდი გავლენა იქონია. 1957 წელს დაამთავრა მოსკოვის არქიტექტურული ინსტიტუტი. პირველი ლექსები დაბეჭდა 1958 წელს, პირველი კრებულები „პარაბოლა” და „მოზაიკა” — 1960 წელს. ვოზნესენსკის პოემამ „ოსტატები” (1959) ყურადღება მიიპყრო მხატვრული წარმოსახვის სიახლით. კრებულები: «40 ლირიკული წიაღსვლა პოემიდან „სამკუთხა მსხალი” (1962), „ანტისამყაროები” (1964), „აქილევსის გული” (1966), „მზერა” (1972) გამოირჩევა ორიგინალური პოეტური ხედვით, თანამედროვეობის მძაფრი შეგრძნებით. მიუხედავად საბჭოთა ხელისუფლების მიერ ვოზნესენსკის შემოქმედების მწვავე კრიტიკისა (1963), პოეტს აქტიური ლიტერატურული მოღვაწეობა არ შეუწყვეტია, რაც, ნაწილობრივ, ოფიციალურ გაზეთ „პრავდაში“ მის მიერ გამოქვეყნებული ნახევრადირონიული „მონანიების“ შედეგი იყო. ვოზნესენსკი გარდაიცვალა 2010 წელს.

ქართული თემა ვოზნესენსკის პოეზიაში 60-იანი წლებიდან გაჩნდა. მისი ლექსები საქართველოზე და საქართველოსათვის („ქართული არყის ხეები”, „თბილისური ბაზრები”, „მთებში” და სხვ.) თავმოყრილია კრებულში „ივერიის ნათელი” (თბ., 1984). კრებულს ერთვის ავტორისავე წინასიტყვაობა. ვოზნესენსკი თავის ინტერესს საქართველოსადმი გენეტიკური კავშირით ხსნიდა (მისი პაპის მამა ქართველი იყო). თარგმნიდა ქართულ პოეზიას — გ. აბაშიძის, ი. აბაშიძის, რ. მარგიანის, შ. ნიშნიანიძის, ი. ნონეშვილის, ლ. სტურუას, ო. ჭილაძის ლექსებს.

## ლიტერატურა
## რესურსები ინტერნეტში
* რუსული ლიტერატურის სახეები
* ლექსები 
* 

## სქოლიო
კატეგორია:რუსი პოეტები
კატეგორია:რუსი მხატვრები
კატეგორია:დაბადებული 1933
კატეგორია:გარდაცვლილი 2010
კატეგორია:მწერლები ანბანის მიხედვით
კატეგორია:მოსკოვში დაბადებულები
Thela Hun Ginjeet

**Thela Hun Ginjeet** — ინგლისური პროგრესული როკ-ჯგუფ King Crimson-ის სინგლი, გამოცემული 1981 წელს. სიმღერა აღებულია ჯგუფის ალბომიდან * Discipline* (1981).

სიმღერის სახელწოდება არის სიტყვის heat in the jungle ანაგრამა (რაც ნიშნავს „ქალაქში ჩადენილ დანაშაულს“).

## სიმღერების სია
### 7" სინგლი
#Thela Hun Ginjeet (ბელიუ, ბრუფორდი, ფრიპი, ლევინი)
#Elephant Talk (შემოკლებული) (ბელიუ, ბრუფორდი, ფრიპი, ლევინი)

### 12" სინგლი
#Thela Hun Ginjeet, რემიქსი (ბელიუ, ბრუფორდი, ფრიპი, ლევინი)
#Elephant Talk (შემოკლებული) (ბელიუ, ბრუფორდი, ფრიპი, ლევინი)
#Indiscipline (ბელიუ, ბრუფორდი, ფრიპი, ლევინი)

კატეგორია:King Crimson-ის სიმღერები
კატეგორია:1981 წლის სიმღერები
ანტეროსი (პაპი)

250პქ||მინი|ანტეროსი
**ანტეროსი** (; დ. უცნობია — გ. 3 იანვარი,  236) — რომის პაპი 235 წლის 21 ნოემბრიდან 236 წლის 3 იანვრამდე. შერაცხულია წმიდანად. ხსენების დღე 3 იანვარი. დაკრძალულია  წმინდა კალიქსტეს კატაკომბებში. 

## იხილეთ აგრეთვე 
* ბერძენი პაპების სია

## რესურსები ინტერნეტში
* ანტეროსი — ბროკჰაუზისა და ეფრონის ენციკლოპედიური ლექსიკონი

## სქოლიო
კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 3 იანვარი
კატეგორია:გარდაცვლილი 236
კატეგორია:კათოლიკური ეკლესიის წმინდანები
კატეგორია:ბერძენი პაპები
კატეგორია:დაბადების წელი უცნობია
რეპ-მეტალი

**რეპ-მეტალი** — მუსიკის ჟანრი, რომელშიც მძიმე მეტალი შეზავებულია ჰიპ ჰოპთან. რეპ-მეტალი ხშირად ერევათ რეპ-როკსა და რეპკორში.

## ისტორია 
რეპ-მეტალი წარმოიშვა რეპ-როკისგან, რომელიც, თავის მხრივ, ერთმანეთს უთავსებს ჰიპ-ჰოპის ვოკალურ და ინსტრუმენტულ ელემენტებს როკს. ჟანრის საფუძველი ჩაუყარეს როგორც ჰიპ-ჰოპის შემსრულებლებმა, რომლებმაც დაიწყეს მძიმე მეტალის სიმღერების დაკვრა, როგორებიც არიან Beastie Boys, Cypress Hill, Esham და Run-D.M.C., ასევე როკ-ჯგუფებმა, რომელთაც მძიმე მეტალში შეიტანეს ჰიპ-ჰოპის ელემენტები, როგორებიც არიან 24-7 Spyz და Faith No More.

## სქოლიო 
კატეგორია:მძიმე მეტალის ჟანრები
კატეგორია:ჰიპ ჰოპის ქვეჟანრები
ლიბერეცი-იაბლონეცის ტრამვაი

მინი|250პქ|ტრამვაის ხაზის რუკა
მინი|250პქ|ტრამვაი მონაკვეთზე Zelené údolí – Jablonec, Měnírna.

**ლიბერეცი–იაბლონეცის ტრამვაი** — 12 კმ–იანი ტრამვაის საქალაქთაშორისო ხაზი, რომელიც ლიბერეცსა და იაბლონეცს ერთმანეთთან აკავშირებს. მისი მშენებლობა 1947 წელს დაიწყო და 1955 წელს ექსპლუატაციაში შევიდა. ლიანდაგის სიგანე 1 მ–ია. ხაზი ცალლიანდაგიანია და მას ზოგან აქვს ასაქცევები. სამომავლოდ ამ ხაზზე იგეგმება ევროტრამის მატარებლების გაშვება.

## ჩეხეთის ტრამვაის სისტემების სია
* ბრნო
* ლიბერეცი
* მოსტი და ლიტვინოვი
* ოლომოუცი
* ოსტრავა
* პლზენი
* პრაღა
## რესურსები ინტერნეტში
* Dopravní podnik města Liberce a. s., historie podniku
* Tomáš Krebs: *Z Jablonce do Liberce* 
* Liberec a Jablonec nad Nisou  
* Liberecké tramvaje  
* MHD Liberec

კატეგორია: ტრამვაი
კატეგორია: ტრამვაის ქსელები ქალაქების მიხედვით
კატეგორია:სარკინიგზო ტრანსპორტი
12 საუფლო დღესასწაული

**12 საუფლო დღესასწაული** — მართლმადიდებლ მორწმუნეთათვის განსაკუთრებული დღეები. საუფლო დღესასწაულები იყოფა ორ ჯგუფად, **მოძრავად** და **უძრავად**.

## მოძრავნი 
მინი|მარჯვნივ|150px|აღდგომა
* ბრწყინვალე აღდგომა უფლისა ღმრთისა და მაცხოვრისა ჩუენისა იესუ ქრისტესი - (თარიღი გამოთვლით) - უდიდესი საუფლო დღესასწაული მართლმადიდებლური სამყაროსთვის

----

* ბზობა (ბაიობა) ანუ უფლის დიდებით შესვლა იერუსალიმში - (დიდ-მარხვის მეექვსე კვირას, ანუ აღდგომის წინა კვირას);
* ამაღლება - (აღდგომიდან მე-40 დღეს);
* სულთმოფენობა - (აღდგომიდან 50-ე დღეს).

## უძრავნი (ძვ.სტ. / ახ. სტ.) 
* განცხადება - ნათლისღება უფლისა ჩუენისა იესუ ქრისტესი - (6 იანვარი / 19 იანვარი);
* მირქმა - მიგებება იესუ ქრისტესი - (2 თებერვალი / 15 თებერვალი);
* ხარება ყოვლადწმიდისა ღმრთისმშობელისა - (25 მარტი / 7 აპრილი);
* ფერისცვალება იესუ ქრისტესი - (6 აგვისტო / 19 აგვისტო);
* მარიამობა - მიძინება ყოვლადწმიდისა ღმრთისმშობელისა  -(15 აგვისტო / 28 აგვისტო);
* ღმრთისმშობლობა - შობა ყოვლადწმიდისა ღმრთისმშობელისა - (8 სექტემბერი / 21 სექტემბერი);
* ჯვართამაღლება - მსოფლიო ამაღლება ცხოველსმყოფელისა და პატიოსნისა ჯვარისა - (14 სექტემბერი / 27 სექტემბერი);
* ტაძრად მიყვანება ყოვლადწმიდისა ღმრთისმშობელისა - (21 ნოემბერი / 4 დეკემბერი);
* ქრისტეშობა - ხორციელად შობა უფლისა ღმრთისა და მაცხოვრისა ჩუენისა იესუ ქრისტესი - (25 დეკემბერი / 7 იანვარი).

## 12 საუფლო დღესასწაული - მოძრავნი 
 
სურათი:Agdgoma.jpg|აღდგომა
სურათი:Bzoba.jpg|ბზობა
სურათი:Ascension of Jesus.jpg|ამაღლება
სურათი:Icon-Pentecost.jpg|სულთმოფენობა

## 12 საუფლო დღესასწაული - უძრავნი 

სურათი:Natlisgeba.jpg|ნათლისღება
სურათი:Mirqma.jpg|მირქმა
სურათი:Ohrid annunciation icon.jpg|ხარება
სურათი:Preobrazhenie.jpg|ფერისცვალება
სურათი:Assumption of Mary2.jpg|ღვთისმშობლის მიძინება
სურათი:Mary Christmas.jpg|ღვთისმშობლის შობა
სურათი:Feast of the Cross2.jpg|ჯვართამაღლება
სურათი:Tadzrad mikvaneba.jpg|ღვთისმშობლის ტაძრად მიყვანება
სურათი:Christmas1.jpg|ქრისტეს შობა

კატეგორია:ქრისტიანობა
მელოდიური დეზ-მეტალი

**მელოდიური დეზ-მეტალი** (ხშირად უბრალოდ **მელოდეზი**) — დეზ-მეტალის ქვეჟანრი, რომელიც აერთიანებს ბრიტანული მძიმე მეტალის ახალი ტალღის მელოდიურობას დეზ-მეტალის ინტენსიურობასთან. ჟანრი ცნობილია ასევე **გეტებორგის მეტალის** სახელითაც, იმ შვედური ქალაქის მიხედვით, სადაც წარმოიშვა იგი. ჟანრის განვითარებაში მნიშვნელოვანი მომენტია კლავიშების დამატება, რომელიც ადრეულ სიმღერებში არ გვხვდება. მელოდიურ დეზ-მეტალს ახასიათებს უფრო მელოდიური გიტარის რიფები, მელოდიური სოლოები და მეტი ყურადღება აკუსტიკურ გიტარაზე, ვიდრე ტრადიციულ დეზ-მეტალს.

მელოდიური დეზ-მეტალის პიონერები/დამაარსებლები არიან ჯგუფები: Dark Tranquillity, In Flames, At the Gates.

## სქოლიო 
კატეგორია:მძიმე მეტალის ჟანრები
კატეგორია:დეზ-მეტალი
კატეგორია:მელოდიური დეზ-მეტალი
Flexity Outlook (Toronto LRV)

**Flexity Outlook (Toronto LRV)** — ტრამვაის სპეციფიკური მოდელი, რომელიც ტორონტოსთვის შეიქმნა. ტორონტოს ტრანსპორტის სამმართველო მოძველებული CLRV და ALRV ასეთი ვაგონებით ჩანაცვლებას აპირებს.

## ისტორია 
ტორონტოს ტრამვაის მოძრავმა შემადგენლობამ თავისი საექსპლუატაციო რესურსი ამოწურა, ამიტომ ტორონტოს ტრანსპორტის სამმართველომ პარკის განახლება გადაწყვიტა და 2009 წელს არჩევანი Bombardier Flexity Outlook–ზე შეაჩერა. კონტრაქტი Bombardier–თან 2009 წლის ივნისში გაფორმდა. ახალი ვაგონები ექსპლუატაციაში 2012 წელს შევა.

## კონსტრუქცია 
ჯერჯერობით ამ ვაგონის თავისებურებები გამოკვეთილი არაა (ჯერ არ აგებულა). სავარაუდოდ ის Flexity Outlook Cityrunner–ის მსგავსი იქნება, მაგრამ მასში გათვალისწინებული იქნება ტორონტოს ქსელის განსაკუთრებული მოთხოვნები. მისი ლიანდაგის სიგანე არ იქნება სტანდარტული და ასევე ვაგონი მორგებული იქნება მცირერადიუსიან მოსახვევებზე. ისCLRV–ზე ორჯერ გრძელია, 5 ნაკვეთურიანი.

## რესურსები ინტერნეტში
*Flexity official site
*New streetcars TTC official site 
*Easier access on the TTC: Riding the streetcar 

კატეგორია: კანადური ტრამვაის ვაგონები
ლუციუს I (პაპი)

მინი|მარჯვნივ|ლუციუს I
**ლუციუს I** (; დ. უცნობია — გ. 5 მარტი, 254) — რომის პაპი 253 წლის 25 ივნისიდან — 254 წლის 5 მარტამდე. კათოლიკური ეკლესიის წმინდანი. ხსენების დღე 4 მარტი. იგი ითვლება დანიის, განსაკუთრებით კუნძულ ზელანდიის მფარველ ღვთაებად.

## რესურსები ინტერნეტში 
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 5 მარტი
კატეგორია:გარდაცვლილი 254
კატეგორია:კათოლიკური ეკლესიის წმინდანები
როქსეტის დისკოგრაფია

აქ წარმოდგენილია ჯგუფ როქსეტის სრული დისკოგრაფია.

## ალბომები 
### სტუდიური ალბომები
შენიშვნები:

1:*Tourism* ხშირად ითვლება საკონცერტო ალბომად, ვინაიდან მასში საკონცერტო ჩანაწერებიც შედის.

### რემიქს-ალბომები
### კრებულები
## სინგლები 
## ვიდეო ალბომები 
## მუსიკალური ვიდეოები 
## სქოლიო 
კატეგორია:დისკოგრაფიები
კატეგორია:როქსეტი
სტეფანე I (პაპი)

მინი|მარჯვნივ|სტეფანე I
**სტეფანე I** (; დ. ? — გ. 2 აგვისტო, 257) — რომის პაპი 254 წლის 12 მაისიდან — 257 წლის 2 აგვისტომდე. კათოლიკური და მართლმადიდებელი ეკლესიების წმინდანი. კათოლიკეები მოიხსენიებენ  2 აგვისტოს, ხოლო მართლმადიდებლები 15 აგვისტოს.

## რესურსები ინტერნეტში
*"St. Stephen, Pope and Martyr", ''Butler's Lives of the Saints''

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 2 აგვისტო
კატეგორია:გარდაცვლილი 257
კატეგორია:კათოლიკური ეკლესიის წმინდანები
კატეგორია:III საუკუნის ქრისტიანი წმინდანები
კატეგორია:დაბადების წელი უცნობია
კორნელიუსი (პაპი)

მინი|მარჯვნივ|100px|კორნელიუსი
**კორნელიუსი** (; დ. უცნობია — გ. ივნისი,  253) — რომის პაპი 251 წლის 6/13 მარტიდან –  253 წლის ივნისამდე. კათოლიკური ეკლესიის წმინდანი. ხსენების დღე 16 სექტემბერი.  კორნელიუსი დაიღუპა ემიგრაციაში, როგორც აღმსარებელი. ლეგენდა მისი წამების შესახებ გვიანი წარმოშობისაა.

## რესურსები ინტერნეტში 
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 253
კატეგორია:კათოლიკური ეკლესიის წმინდანები
კატეგორია:დაბადების წელი უცნობია
კატეგორია:რომში დაბადებულები
Ace of Base

**Ace of Base**  — შვედური პოპ-ჯგუფი გეტებორგიდან. მასში შედიოდნენ ულფ ეკბერგი და სამი და-ძმა: ჯენი, იუნას და ლინ ბერგრენები. 1993-2002 წლებში გამოვიდა მათი ოთხი სტუდიური დისკი, საერთო ჯამში გაყიდული 30 მილიონი ასლის ოდენობით. Ace of Base ყველა დროის რიგით მესამე ყველაზე წარმატებული შვედური ჯგუფია, ABBA-ს და როქსეტის შემდეგ.

*Happy Nation*, იგივე *The Sign*, არის ყველა დროის ერთ-ერთი წარმატებული სადებიუტო დისკი, აშშ-ში ცხრა გზის პლატინის სტატუსის მქონე. იგი იყო პირველი სადებიუტო ალბომი, რომლის სამი სინგლი „ბილბორდის“ Mainstream Top 40-ში #1 პოზიციას იკავებდა - „All That She Wants“, „The Sign“ და „Don't Turn Around“.

2007 წელს ჯგუფი დატოვა ვოკალისტმა ლინმა, პროექტი გადაიქცა ტრიოდ, თუმცა 2009 წლის 30 ნოემბერს იგი საბოლოოდ დატოვა ჯენიმაც, რომელიც სოლო-კარიერით იყო დაინტერესებული. ჯულია უილიამსონისა და  კლარა ჰაგმანის მონაწილეობით ჩაიწერა ჯგუფის 2010 წლის ალბომი *The Golden Ratio*. ამ უკანასკნელებმა ჯგუფი 2012 წელს დატოვეს. 2015 წელს გამოვიდა კომპილაციური დისკი *Hidden Gems*, რომელშიც შევიდა 2005 წლამდე ჩაწერილი გამოუცემელი სიმღერები და B-მხარეები.

## დისკოგრაფია 
;სტუდიური ალბომები
* *Happy Nation* / *The Sign* (1993)
* *The Bridge* (1995)
* *Flowers* / *Cruel Summer* (1998)
* *Da Capo* (2002)
* *The Golden Ratio* (2010)

## რესურსები ინტერნეტში 
* 
* 
* [ ბიოგრაფია] AllMusic-ზე
* 

## სქოლიო 
კატეგორია:შვედური პოპ-ჯგუფები
კატეგორია:ევროდენს ჯგუფები
კატეგორია:1990-იანი წლების მუსიკალური ჯგუფები
კატეგორია:2007 წელს აღდგენილი ჯგუფები
*
კატეგორია:Arista Records-ის შემსრულებლები
კატეგორია:1990 წელს ჩამოყალიბებული ჯგუფები
კატეგორია:მსოფლიო მუსიკის ჯილდოს გამარჯვებულები
პრაღის ტრამვაი

[thumb|ტრამვაი [Tatra T3R.P ირასეკის მოედანზე მოცეკვავე სახლის წინ]]
[thumb|right|230px|[ტატრა T3R.P, გაჩერებაზე Smíchovské nádraží]]
thumb|პრაღის ტრამვაის სქემა 2008 წლის მდგომარეობით
[thumb|upright|[ტატრა T6A5 მიწისქვეშა გადასარბენზე. მონაკვეთი,_ჩაპლინის მოედანი–ბარანდოვო]]
**პრაღის ტრამვაი** — მსოფლიოს ერთ–ერთი უდიდესი ტრამვაის სისტემა, 540 კმ ლიანდაგით, 900–ზე მეტი ვაგონით 
და 34 მარშრუტით. მას მართავს პრაღის სატრანსპორტო გაერთიანება. 2008 წელს პრაღის ტრამვაიმ 356 მლნ. მგზავრი გადაიყვანა. პრაღაში პირველი ცხენის წევის ტრამვაის ხაზი 1875 წელს გაიხსნა, ხოლო ელექტროტრამვაის პირველი ხაზი, 1891 წელს.

## არსებული მდგომარეობა
2020 წლის მდგომარეობით პრაღის ტრამვაი მოიცავს:
*25 დღის მარშრუტს (№1–12, 14=18 და 20–26),
*9 ღამის მარშრუტს (№91–99),
*1 ისტორიულ მარშრუტს (№41, მუშაობს აპრილიდან ოქტომბრამდე).
*1 რეტრო მარშრუტს (№23)
### დღის ტრამვაი
დღის მარშრუტებზე ვაგონები 4:30–6:00 გამოდიან და 24:00–1:00–მდე მუშაობენ. ზოგიერთი მარშრუტი მხოლოდ სამუშაო დღეებში მუშაობს. აგრეთვე არსებობს დამატებითი მარშრუტები, რომლებიც განსაკუთრებულ დღეებში ინიშნება.

### ღამის ტრამვაი
ღამის მარშრუტებზე ვაგონები 20:00–22:00 გადიან და დილამდე,_5:00–6:00–მდე მუშაობენ. დღის მარშრუტებს არც ერთი ღამის მარშრუტი ემთხვევა, გარდა ორისა. ყველა მარშრუტი გაივლის გაჩერება „ლაზარსკას“ (*Lazarská*), ქალაქის ცენტრში, სადაც მგზავრებს სხვა მარშრუტზე გადაჯდომა შეუძლიათ. ღამის მარშრუტებზე ინტერვალი 30 წუთია.

## ისტორია
პრაღაში ცხენების წევაზე მომუშავე პირველი ხაზი 1875 წლის 23 სექტემბერს გაიხსნა და კარლინიდან ოპერის თეატრამდე მოძრაობდა. ამ ხაზის დამფუძნებელი იყო ბელგიელი ედუარდ ოტლეტი. შემდეგ ეს ხაზი დაგრძელდა ეროვნული გამზირის გასწვრივ. 1891 წელს გაიხსნა ელექტროტრამვაის პირველი ხაზი. 1927 წლისთვის ხაზების საერთო სიგრძემ 100 კმ–ს მიაღწია. განუწყვეტლივ მიმდინარეობს ახალი ხაზების მშენებლობა და დღეისათვის ხაზების საერთო სიგრძე 540 კმ–ს შეადგენს. უკანასკნელი ხაზები 2004 და 2008 წელს გაიხსნა,_ესენია: ჰლუბოჩეპი–ბარანდოვოს (2004) და ლაუროვა–რადლიცკას (2008) ხაზები. სამომავლოდ იგეგმება ბარანდოვოს და დივოკა შარკას ხაზების გაგრძელება.

## ინფრასტრუქტურა
### მოქმედი დეპოები 
; *ფრჩხილებში მითითებული ციფრი აღნიშნავს დეპოს ნომერს, რომელიც ასევე აღნიშნულია ხაზზე გასული ვაგონების თანრიგის ფირფიტაზე* 
* დეპო ჰლოუბეტინი (1)
* დეპო კობილისი (2)
* დეპო მოტოლი (3)
* დეპო პანკრაცი (4)
* დეპო სტრაშნიცე (5)
* დეპო სტრჟეშოვიცე (6), მხოლოდ რეტრო ხაზი №23 და ისტორიული ხაზი №41  
* დეპო ვოკოვიცე (7)
* დეპო ჟიჟკოვი (8)

## მოძრავი შემადგენლობა
2008 წლის მაისის მდგომარეობით პრაღაში მოძრაობს შემდეგი ვაგონები:

## რესურსები ინტერნეტში
*ოფიციალური გვერდი: ტრამვაის ხაზები  
*Tram Travels: Dopravní podnik hlavního města Prahy (DPP)
*მოგზაურობის დამგეგმავი ოპერატორის ოფიციალური ვებ-გვერდი 
*A fansite of the prague trams 

კატეგორია:ტრამვაის ქსელები ქალაქების მიხედვით
კატეგორია:პრაღა
ფაბიანე (პაპი)

მინი|მარჯვნივ|ფაბიანე

**ფაბიანე** (; დ. დაახლ. 200 — გ. 20 იანვარი,  250) — მღვდელმოწამე, რომის პაპი 236 წლის 10 იანვრიდან — 250 წლის 20 იანვრამდე. კათოლიკური ეკლესიის წმინდანი. მან რომი 7 საეკლესიო ოლქად დაყო. 7 ნოტარიუსს დაევალა მოწამეთა ისტორიების აღწერა, ხოლო 7 დიაკვანს — ოლქებში წესრიგის დაცვა. ამ დროს რომის ეპისკოპოსს აპენინის ნახევარკუნძულის საეპისკოპოსოები ექვემდებარებოდა. რომის ეპისკოპოსს სხვა ეპისკოპოსების ეკლესიიდან განკვეთა და დანიშვნა შეეძლო. მისი ძალაუფლება აგრეთვე ესპანეთზე, გალიასა და ჩრდილოეთ აფრიკაზე ვრცელდებოდა. ფაბიანეს ხსენების დღეა 5 აგვისტო. თავდაპირველად სოფლის მღვდელი იყო. ეპისკოპოსის კათედრა მიიღო ანტერის მოწამეობრივი აღსასრულის შემდეგ. 

## სქოლიო
კატეგორია:რომის პაპები
კატეგორია:დაბადებული  200
კატეგორია:გარდაცვლილი  20 იანვარი
კატეგორია:გარდაცვლილი 250
კატეგორია:კათოლიკური ეკლესიის წმინდანები
კატეგორია:რომში დაბადებულები
ზურაბ ადეიშვილი

**ზურაბ ადეიშვილი** (დ. 27 ივლისი, 1972, სოფ. მთისძირი, ყვარლის მუნიციპალიტეტი) — ქართველი პოლიტიკოსი, საქართველოს გენერალური პროკურორი 2004-2008 წლებში, იუსტიციის მინისტრი 2008–2012 წლებში.

## ბიოგრაფია
1988 წელს დაამთავრა მთისძირის საშუალო სკოლა. 1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1997 წელს ჩაირიცხა სახელმწიფოსა და სამართლის ინსტიტუტის ასპირანტურაში. 1998–1999 წლებშიც სწავლობდა ნიდერლანდებში, გრონინგენის სამეფო უნივერსიტეტის იურიდიული ფაკულტეტის მაგისტრატურაში. 1996 წლის თებერვლიდან 1999 წლის ივნისამდე მუშაობდა საქართველოს პარლამენტში — საკონსტიტუციო, იურიდიულ საკითხთა და კანონიერების კომიტეტის წამყვან სპეციალისტად. 1999 წლის ივნისიდან 1999 წლის სექტემბრამდე სამართლებრივი განათლებისა და ინფორმატიზაციის აღმასრულებელი დირექტორი.

1999 წლის სექტემბრიდან 1999 წლის ნოემბრამდე მუშაობდა იურიდიულ ფირმაში „ოქრუაშვილი და პარტნიორები“ იურისტად.1999 წლის ნოემბრიდან 2004 წლის თებერვლამდე იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 
იურიდიულ საკითხთა, კანონიერებისა და ადმინისტრაციული რეფორმების კომიტეტის ქვეკომიტეტის თავმჯდომარე, ამავე კომიტეტის თავმჯდომარის პირველი მოადგილე, კომიტეტის თავმჯდომარე. 2003 წლის დეკემბრიდან 2004 წლის თებერვლამდე მუშაობდა საქართველოს იუსტიციის მინისტრად. 2004 წლის თებერვლიდან 2004 წლის ივნისამდე მუშაობდა საქართველოს სახელმწიფო უშიშროების მინისტრის თანამდებობაზე. 2004 წლის ივნისიდან 2008 წლის იანვრამდე იყო საქართველოს გენერალური პროკურორი. 2008 წლის იანვრიდან 2008 წლის ნოემბრამდე ეკავა პრეზიდენტის ადმინისტრაციის უფროსის პოსტი. 2008 წლის 2 ნოემბრიდან – 2012 წლის 25 ოქტომბრამდე ეკავა საქართველოს იუსტიციის მინისტრის თანამდებობა.

2013 წელს ადეიშვილზე ძებნა ინტერპოლმა გამოაცხადა. 2015 წელს ინტერპოლმა მასზე ძებნა მოხსნა.  2019 წლის 2 დეკემბერს თბილისის საქალაქო სასამართლომ ბანკი „ქართუს“ გაკოტრების საქმეზე დამნაშავედ ცნო და დაუსწრებლად მიუსაჯა 5 წლით და 3 თვით პატიმრობა.  2020 წლის 5 მარტს ადეიშვილს ტელეკომპანია „იბერიის“ დახურვისა და სამაუწყებლო ლიცენზიის იძულებით ჩამორთმევის საქმეზე, ერთი წლითა და ექვსი თვით თავისუფლების აღკვეთა მიესაჯა.  2021 წლის 20 იანვარს თბილისის საქალაქო სასამართლომ დამნაშავედ ცნო კობა დავითაშვილისთვის თავისუფლების უკანონო აღკვეთის ორგანიზებისა და სამსახურებრივი უფლებამოსილების გადამეტების ფაქტზე და 6 წლით პატიმრობა მიუსაჯა. 

ფლობს ინგლისურ, გერმანულ და რუსულ ენებს. ჰყავს მეუღლე და სამი შვილი.

## რესურსები ინტერნეტში
კატეგორია:საქართველოს იუსტიციის მინისტრები
კატეგორია:დაბადებული 27 ივლისი
კატეგორია:დაბადებული 1972
კატეგორია:საქართველოს V მოწვევის პარლამენტის წევრები
კატეგორია:ყვარლის მუნიციპალიტეტში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
ანდერსონ ლუის დე აბრეუ ოლივეირა

**ანდერსონ ლუის დე აბრეო ოლივეირა**, აგრეთვე ცნობილი როგორც **ანდერსონი**  (; დ. 13 აპრილი, 1988, პორტუ-ალეგრი, ბრაზილია) — ბრაზილიელი ფეხბურთელი, პოზიციით ნახევარმცველი. დღესდღეობით ანდერსონი თვისუფალი აგენტია. უკანასკნელად იჯარით თამაშობდა ბრაზლიურ კლუბ „კორიტიბაში“. 
 
## კარიერა
### გრემიო
ანდერსონმა კარიერა დაიწყო „გრემიოს“ ახალგაზრდულ გუნდში. მისის დებიუტი შედგა 2004 წლის 23 ოქტომბერს, სადაც მისი გუნდი დამარცხდა 1–3 და ანდერსონმა გაიტანა გოლი. მთავარი გუნდის მაისურით „ნაუტიკოსთან“ მის მიერ გატანილი გოლის წყალობით „გრემიო“ დაწინაურდა ბრაზილიის სერია A-ში.

### პორტუ
სანამ 18 წელი შეუსრულდებოდა, 2006 წლის იანვარში ის შეუერთდა „პორტუს“ ოფიციალურად 7 მილიონი ევროს სანაცვლოდ. მან ორი სეზონი გაატარა „პორტოს“ პირველ გუნდში. მან აქ გუნდთან ერთად ორჯერ მოიგო პორტუგალიის ჩემპიონატი, პორტუგალიის თასი და სუპერთასი.

## მანჩესტერ იუნაიტედი 
2007 წლის 30 მაისს „მანჩესტერ იუნაიტედმა“ იყიდა ეს ფეხბურთელი 18 მილიონ ფუნტ სტერლინგად. მაგრამ ხელშეკრულებას 2 ივლისს მოეწერა ხელი, მან გუნდთან გააფორმა 5 წლიანი კონტრაქტი. სერ ალექს ფერგიუსონი მას „მანჩესტერის“ ყოფილ ფეხბურთელს, კლებერსონს ადარებდა. მისი დებიუტი შედგა 2007 წლის 1 სექტემბერს, „სანდერლენდთან“ მატჩში, რომელიც „მანჩესტერმა“ მოიგო 2–0. მისი დებიუტი ჩემპიონთა ლიგაში შედგა 2007 წლის 19 სექტემბერს, მან შეცვალა რაიან გიგზი, 76 წუთზე. მან ბრწყინვალე პენალტი გაიტანა მოსკოვში გამართულ ფინალში.

2007–08 სეზონის დაწყების წინ ის გადავიდა „მანჩესტერ იუნაიტედში“. მან მოიგო პრემიერ ლიგა სამჯერ, 2007–08 წლების სეზონის ჩემპიონთა ლიგა და ინგლისის ლიგის თასი.

## ბრაზილიის ნაკრები
ბრაზილიის ნაკრებში ანდერსონის დებიუტი შედგა 2007 წელს, კოპა ამერიკას გათამაშებაზე, სადაც ბრაზილიის ნაკრები დაეუფლა ოქროს მედლებს. ის ასევე თამაშობდა ბრაზილიის ოლიმპიურ საფეხბურთო ნაკრებში 2008 წლის ზაფხულის ოლიმპიურ თამაშებზე პეკინში, სადაც დაეხმარა ნაკრებს ვერცხლის მედლების მოგებაში.

## კარიერის სტატისტიკა
### საკლუბო სტატისტიკა
### სანაკრებო კარიერა
## რესურსები ინტერნეტში
*
* ანდერსონი  — Futpedia 
* მანჩესტერის პროფილი at ManUtd.com
* პრემიერ ლიგის პროფილი 

## სქოლიო
კატეგორია:დაბადებული 1988
კატეგორია:დაბადებული 13 აპრილი
კატეგორია:ბრაზილიელი ფეხბურთელები
კატეგორია:ბრაზილიის ნაკრების ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:გრემიოს ფეხბურთელები
კატეგორია:კორიტიბას ფეხბურთელები
კატეგორია:ინტერნასიონალის ფეხბურთელები
კატეგორია:პრემიერ ლიგის ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:პორტუგალიის პრიმეირა ლიგის ფეხბურთელები
კატეგორია:პორტუს ფეხბურთელები
კატეგორია:სერია A-ს ფეხბურთელები
კატეგორია:ფიორენტინას ფეხბურთელები
კატეგორია:2007 წლის კოპა ამერიკის ფეხბურთელები
კატეგორია:კოპა ამერიკის გამარჯვებული ფეხბურთელები
კატეგორია:2008 წლის ზაფხულის ოლიმპიური თამაშების მედალოსნები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
ხათუნა კალმახელიძე

**ხათუნა კალმახელიძე** (დ. 11 თებერვალი, 1979, თბილისი) — საქართველოს სასჯელაღსრულების, პრობაციისა და იურიდიული დახმარების საკითხთა მინისტრი 2009–2012 წლებში.

## ბიოგრაფია
2001–2005 წლებში სწავლობდა ნიუ-იორკის სიტი უნივერსიტეტის ჰანტერის კოლეჯში, პოლიტიკური მეცნიერების ფაკულტეტზე, რომელიც დაამთავრა წარჩინებით და მიიღო ბაკალავრის წოდება. 2005-2007 წლებში სწავლობდა ჯორჯ ვაშინგტონის უნივერსიტეტში, საერთაშორისო ურთიერთობების ელიოტის სახელობის სკოლაში, რომელიც დაამთავრა საერთაშორისო უსაფრთხოების მიმართულებით და მიიღო საერთაშორისო ურთიერთობების მაგისტრის წოდება.

2004–2006 წლებში მუშაობდა საქართველოს მისიაში გაერთიანებული ერების ორგანიზაციაში. 2006 წელს მუშაობდა საარჩევნო სისტემების საერთაშორისო ფონდში (IFES) პოლიტიკურ-ფინანსური კვლევების მიმართულებით. 2008-2009 წლებში მუშაობდა საგარეო საქმეთა სამინისტროში, პოლიტიკური დეპარტამენტის დირექტორის მოადგილედ. 2009 წლის 8 დეკემბერს დაინიშნა საქართველოს სასჯელაღსრულების, პრობაციისა და იურიდიული დახმარების საკითხთა მინისტრად. 2012 წლის 19 სექტემბერს, საპატიმროებში პატიმრების წამების ფაქტების გამოაშკარავების შემდეგ, გადადგა თანამდებობიდან.

ფლობს ინგლისურ, გერმანულ, ფრანგულ და რუსულ ენებს.

## რესურსები ინტერნეტში
* Prison System Minister Resigns

კატეგორია:ქართველი ქალი პოლიტიკოსები
კატეგორია:დაბადებული 1979
კატეგორია:დაბადებული 11 თებერვალი
კატეგორია:საქართველოს სასჯელაღსრულებისა და პრობაციის მინისტრები
კატეგორია:ცოცხალი ადამიანები